สวัสดีค่ะ วันนี้ไปตรวจที่สูตินรีเวชมาค่ะ ตรวชอัลต้าซาว บอกฮอโมนผิดปกติ หรือปจด.มาไม่ปกติ ให้ทานยาคุมเพื่อปรับฮอโมนค่ะ กิน28เม็ดกินตั้งแต่วันนี้ค่ะ ที่ไปตรวจภายในเพราะมีเลือดออกช่องนาน11วันค่ะ (ตั้งแต่31กค.-10สค.) อยากทราบว่าถ่ากินไปแล้วปจด.มาปกติแล้ว ต้องหยุดกินเลยไหมคะ หรือต้องกินจนกว่าหมดแผงๆนั้น(ถ้ามาปกติ)ถึงหยุดกิน
สวัสดีค่ะ หากได้ไปพบสูติ-นรีแพทย์ แล้วตรวจพบว่าอาการที่มีเลือดออกผิดปกติเกิดจากฮอร์โมนที่ผิดปกติ และได้ให้ยาคุมกำเนิดมาทาน ก็ควรต่อเนื่องทุกวันจนกว่าจะหมดแผง ซึ่งประจำเดือนควรจะมาในช่วงที่ทานยาคุมประมาณเม็ดที่ 23-26 ค่ะ หากมีเลือดออกมาในช่วงที่ทานยาเม็ดที่ 1-21 (เม็ดยาที่มีฮอร์โมน) ก็จะถือว่ายังคงมีอาการเลือดออกผิดปกติอยู่ ซึ่งแนะนำควรกลับไปพบแพทย์ เพื่อให้เปลี่ยนยี่ห้อหรือชนิดยาใหม่ค่ะแต่หากได้ทานยาคุมจนถึงเม็ดที่ 23-26 แล้วได้มีประจำเดือนมาแล้ว ก็อาจหยุดทานยาคุมกำเนิดได้ และหลังจากนั้น ก็ให้สังเกตว่ายังคงมีเลือดออกผิดปกติหรือไม่ หากยังคงมีเลือดออกผิดปกติมาอีก ก็ควรกลับไปพบสูติ-นรีแพทย์อีกครั้งค่ะ